CELEX: 52013DP0551
Language: hr
Date: 2013-10-30 00:00:00
Title: Odluka Europskog parlamenta o neulaganju prigovora na delegiranu Uredbu Komisije od 30. listopada 2013. o uvjetima za objavu izjave o svojstvima građevinskih proizvoda na internetskim stranicama (C(2013)7086 – 2013/2928(DEA))

15.12.2016   
            
            
               HR
            
            
               Službeni list Europske unije
            
            
               C 468/273
            
         P7_TA(2013)0551
   Neulaganje prigovora na delegirani akt: uvjeti za objavu izjave o svojstvima građevinskih proizvoda na internetskim stranicama
   Odluka Europskog parlamenta o neulaganju prigovora na delegiranu Uredbu Komisije od 30. listopada 2013. o uvjetima za objavu izjave o svojstvima građevinskih proizvoda na internetskim stranicama (C(2013)7086 – 2013/2928(DEA))
   (2016/C 468/53)
   
      Europski parlament,
   
               —
            
            
               uzimajući u obzir delegiranu Uredbu Komisije (C(2013)7086),
            
         
               —
            
            
               uzimajući u obzir pismo Komisije od 14. studenog 2013. kojim od Europskog parlamenta traži da izjavi kako neće ulagati prigovor na delegiranu Uredbu,
            
         
               —
            
            
               uzimajući u obzir članak 290. Ugovora o funkcioniranju Europske unije,
            
         
               —
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. kojom su uređeni usklađeni uvjeti stavljanja na tržište građevinskih proizvoda i kojom se opoziva Direktiva Vijeća 89/106/EEZ (Uredba o zajedničkim odredbama) (1), a posebno njezin članak 7. stavak 3. i članak 63. stavak 1.,
            
         
               —
            
            
               uzimajući u obzir članak 87.a stavak 6. Poslovnika,
            
         
               —
            
            
               uzimajući u obzir da nije bilo uloženih prigovora tijekom razdoblja utvđenog u članku 87.a stavku 6 točkama trećoj i četvrtoj Poslovnika, koje je isteklo 10. prosinca 2013.,
            
         
               A.
            
            
               budući da je važno osigurati da delegirana Uredba o e-nabavi stupi na snagu čim prije, budući da se važne odredbe osnovnog zakonodavnog akta, uključujući one o objavi izjava o svojstvima, primjenjuju od 1. srpnja 2013.;
            
         
               B.
            
            
               budući da bi mogućnost objave tih izjava na internetu, u skladu sa željom zakonodavca, proizvođačima građevinskih proizvoda omogućila smanjenje troškova i povećala prilagodljivost građevinskog sektora kao takvog;
            
         
               C.
            
            
               budući da je Komisija unaprijed trebala pripremiti delegiranu Uredbu kako bi se izbjegla neželjena kašnjenja s obzirom na odobrenje odgode obveze proizvođača da dostave preslike, u papirnatom ili elektroničkom obliku, izjava o svojstvima svakog proizvoda koji je dostupan na tržištu;
            
         
               D.
            
            
               budući da je iznimno važno da Parlament i Vijeće mogu ostvariti svoja prava kao suzakonodavci kao što je određeno Ugovorima, uključujući i odluku s obzirom na to koje elemente treba delegirati Komisiji u budućim osnovnim zakonodavnim aktima i da Parlament može, zajedno sa stručnjacima iz država članica i drugim dionicima, na transparentan način i prije usvajanja delegiranog akta sudjelovati u savjetovanjima;
            
         
            
               1.
            
            
               izjavljuje da ne ulaže prigovor na delegiranu Uredbu Komisije;
            
         
            
               2.
            
            
               nalaže svojem predsjedniku da ovu Rezoluciju proslijedi Vijeću i Komisiji.
            
         
      (1)  SL L 88, 4.4.2011., str. 5.